ጀነራል ኣሳምነዉ ንህዝቢ ዒላማ ዝገበረ መጥቃዕቲ ከም ዘይተፈፀመ'ኳ እንተተዛረቡ፡ ኣብቲ ክልል ሌንጫ ኣብ ዝተበሃለት ቀበሌ ብቕድሚ ትማሊ ዝተፈፀመ ጥቕዓት ከም ዝነበረ ኣማሓዳሪ እታ ቀበሌ መልኣከ መንክር ጌታሁን ኣረጋጊፆምልና። "ህዝቢ ንህዝቢ ዘይኮነስ፡ መንግስታዊ ኣካል'ዩ ነቲ ጎንፂ ዝፈጥር ዘሎ። ሕዚ'ውን እቲ ጎንፂ ምስቀፀለ'ዩ። ቅድም ክብል ዝተቐተሉ ኣለዉ። ሕዚ'ውን ዝጠፍአ ሰብ ኣሎ። ናብ ምንታይ ከም ዘምርሕ ዝፍለጥ ነገር የለን" ክብሉ ሓቢሮምና። "መንቀሊ እቲ መጥቃዕቲ 'ንምንታይ ሕቶ መንነት ተላዒሉ' ዝብል እዩ። ሰለስተ ቀበሌታት ናብኹም ክኸዳ የብለንን ብዝብል ሕቶና ፀቒጦምዎ። መንግስቲ እቲ ክልል ንህዝቢ ኣለዓዒሉ፡ ዕጡቓትን ፍሉይ ሓይልን ኣዋፊሩ የውቀዓና ኣሎ" ኢሎም። ነቲ ኣብዚ ቅነ ዝተፈጠረ ዘይምርግጋእ፡ 'ነቲ ህዝቢ ንውክል ኢና' ዝብሉ ተወለድቲ ምስ ካልኦት ፀረ-ሰላም ሓይልታት ብምዃን ከም ዝጀመርዎ ጀነራል ኣሳምነው ይዛረቡ። "ኣብ ጉዳይ ክልልና ኢዶም ዝሓውሱ ናይ ደገ ኣካላት ኣለዉ" ይብሉ። ጎረቤት ክልል ጀነራል ኣሳምነዉ ከም ዝብልዎ እንተኾይኑ፡ ኣብቲ ጉዳይ ኢዶም ዝሓውሱ ኣካላት ስለዘለዉ፡ ምሉእ ምፅራይ ብምክያድ ንህዝብን መራኸቢ ሓፋሽን ክግለፅ እዩ። "ምፅራይ ጥራሕ ዘይኮነስ ሓደጋ'ውን ስለዝኾነ ክንቃለሶም ኢና። ብዝበለፀ ብመረዳእታ ኣጠናኺርና ብምቕራብ ነቲ ሓይሊ ምቅላዕን ምቅላስን ይከኣል'ዩ። እቶም ንረኽቦም መረዳእታታት ኣተኣኻኺብና ብምትንታን፡ እቲ ይኸውን ዘሎ እዚ'ዩ ክንብል ንኽእል ኢና" ይብሉ። ንኣብነት፡ ቅማንት 66 ቀበሌታት ወዲቡ ብደረጃ ፍሉይ ዞባ ክጣየሽ ተፈቒዱሉ ከም ዝነበረን ነዚ ግን ኣብ ውሽጢ ሰለስተ ዓመታት ከም ዘይፈፀመን ገሊፆም። "ናይዚ ቀንዲ ምኽንያት ድማ ናይ ዕግርግር ቦታ ክኸውን ስለዝተደለየ'ዩ" ብምባል፡ እዞም ሓይልታት ካብ ጎረቤት ክልል ሽፋን ሚድያ ከም ዝወሃቦምን፡ ዝተዛብዐ ሓበሬታ ከም ዝቐርብን ወሲኾም ይሕብሩ። ብተወሳኺ'ውን እቶም ሓረስቶት፡ ክረኽብዎን ክሕዝዎን ትፅቢት ዘይግበር ዕጥቂ ኣብ ኢዶም ከም ዝፀንሐ እቶም ጀነራል ይገልፁ። ዘዘራረብናዮም ተወለድቲ ቅማንት ግን ነዚ ቅቡል ኣይገብሩን። "ከባቢና በረኻ ስለዝኾነ ጥሪቶም ንምሕላዉ ብሕጋዊ መገዲ ዝተዓጠቑ ኣለዉና" ዝብል ማሞ፡ ህዝቢ ኣብ ገዝኡ ዝረኸቦ ዕጥቂ ሒዙ ብምውፃእ ካብ ዕጡቓት መንግስቲ ንዝፍፀም መጥቃዕቲ ካብ ምክልኻል ወፃኢ ዝሓዝዎ ከቢድ ዕጥቂ ከም ዘየለ ይዛረብ። ሕቶኦም ናብ ባይቶ ፌደሬሸን ኣቕሪቦም፡ ሕጋዊ መልሲ ይፅበዩ ኣብ ዝነበሩሉ እዋን እዚ መጥቃዕቲ ከም ዝተፈፀመ ኣስማት ዝሞቱን ዝቖሰሉን ሰባት ብምዝርዛር ሓቢሩልና። ኣብ ገዝኦምን ስርሖምን እናሃለዉ ዝተቐተሉ ከም ዘለዉ'ውን ይገልፅ። መተማ ኣብዚ ሰሙን ኣብ መተማ ብዝተፈፀመ መጥቃዕቲ ተወለድቲ ቅማንትን ትግራይን እዮም ግዳያት ኮይኖም። ከንቲባ ከተማ መተማ ዮውሃንስ: ኣይተ ኣድነው ኣያና፡ ኣብ ልዕሊ ንብረት ክሳራ ምብጽሑ ኣረጋጊጾምልና እዮም። ምንጪ ስእሊ, ETHIO LOVE NEW "ክሳብ ሕዚ፡ ብቁጽሪ ክንደይ ዝኣክል ሰብ ከምዝተመዛበለን ክንደይ ንብረት ከምዝዓነወን'ኳ እንተዘይፈለጥና፡ ዝተቓጸሉ ኣብያተ ንግዲ ኣለው" ብምባል፡ ምምሕዳር እታ ከተማ ኣብዚ እዋን ጸጥታ ኣብ ምስፋን ይነጥፍ ከምዘሎ ተዛሪቦም ነይሮም። ጀነራል ኣሳምነዉ እውን ጥቕዓት ከም ዝተፈፀመ ይኣምኑ። ይኹን ደኣ'ምበር እዚ'ውን "ዝተፈለየ ልኡኽ ዘለዎም፤ ነቲ ሕብረተሰብ ዘይውክሉ ሰባት ዝፈፀምዎ'ዩ" ይብሉ። ብዛዕባ እቶም ካብ ገዝኦምን ካቢኦምን ዝተመዛበሉ እንትዛረቡ ድማ "እቲ ጎንፂ ክፍጠር ከሎ ግዳይ ክኸውን እየ ብዝብል ስግኣት እናሃደመ ናብ መዓስከር ይኣቱ፤ ናብ ደገ ይስደድ፤ ካልኦት ኣማራፅታት'ውን ይወስድ" ኢሎም። ብወገን መንግስቲ ክልል ትግራይ ዝወፀ መግለፂ፡ ኣብቲ ናይ መተማ መጥቃዕቲ ኢድ ገለ ኣመራርሓ ክልል ኣምሓራ ከም ዘሎ ዝገልፅ ሓሳብ ስለዝነበሮ፡ ጀነራል ኣሳምነዉ ብዛዕብኡ እንታይ ርእይቶ ከም ዝለዎም ሓቲትናዮም። "ኣብቲ ከባቢ ዝተንቀሳቐሰ ናይ መንግስቲ ኣካል የለን። እንተተንቀሳቒሱ'ውን ኣነ ጥራሕ እየ። ኣነ ድማ ምስ ህዝቢ ንምላላይ፣ ዘለዉ ፀገማት ንምፍታሕን ንምዝርራብን'የ ከይደ። እቲ ሓቂ ንሱ እዩ" ዝብል መልሲ ሂቦምና። "ነቲ ሓዊ ዘጓሃህሩ በዓልቶም እናሃለዉ መሊሶም በዓልቶም መግለፂ ይህቡ። እዚ ካብ ሓቂ ዝረሓቐ እዩ" ክብሉ ወሲኾም ገሊፆም። ድሕሪ እቲ ኣብ መተማ ዮውሃንስ ዘጋጠመ ኩነታት፡ ብኣማኢት ዝቑፀሩ ተወለድቲ ቅማንትን ተጋሩን ናብ ሱዳን ገለባት ሃዲሞም ከምዝተዓቖቡን፡ ካብ ስርቅን ባርዕን ዝተረፈ ንብረቶም ሒዞም ከይወፁ እውን ከምዝተኸልከሉን ቢቢሲ ዘዘራረቦም ግዳያት ይዛረቡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
